Φορολογία τραπεζών και ασφαλιστικών επιχειρήσεων σε σχέση με τις λοιπές ανώνυμες εταιρίες
Creators: name: Τσιανάκα, Ευφροσύνη Παναγιώτη
Publisher: name: Aristotle University of Thessaloniki
Year: 2010
Subjects: Φορολογία τραπεζών και ασφαλιστικών επιχειρήσεων
Εκπεστέες δαπάνες
Αφορολόγητα έσοδα
Εσοδα που φορολογήθηκαν κατα ειδικό τρόπο με εξάντληση φορολογικής υποχρέωσης
Αφορολόγητα αποθεματικά
Προκαταβολή φόρου
Taxation of public banking and insurance companies
Deductible expenses
Tax exempt income
Special taxation
Extinct of tax liability
Tax exempt reserve funds
Income tax advance

description: Οι διατάξεις της φορολογίας όλων των νομικών προσώπων περιελήφθησαν στην κωδικοποίηση του Ν. 2238/1994 («Κώδικας Φορολογίας Εισοδήματος»-ΚΦΕ) υπό τα άρθρα 98-117. Όλες οι ανώνυμες εταιρίες (αε) φορολογούνται με το σύστημα του ενιαίου φόρου, σύμφωνα με το οποίο στο συνολικό καθαρό εισόδημά τους επιβάλλεται ένας αναλογικός συντελεστής φόρου. Προκειμένου να εξευρεθεί το καθαρό φορολογητέο εισόδημά τους, απαιτείται προηγουμένως να εξευρεθεί το ακαθάριστο εισόδημα, από το οποίο στη συνέχεια θα αφαιρεθούν οι παραγωγικές δαπάνες απόκτησης αυτού. Τα διανεμόμενα κέρδη τους φορολογούνται αυτοτελώς με συντελεστή 10% και εξάντληση της φορολογικής υποχρέωσης των δικαιούχων. Η φορολογία ειδικότερα των τραπεζικών και ασφαλιστικών αε παρουσιάζει διαφοροποιήσεις σε σχέση με τις λοιπές αε. Στη θεματική των εκπεστέων δαπανών, ειδικά για τις τραπεζικές και ασφαλιστικές αε, αναγνωρίζεται από το νόμο η έκπτωση πρόσθετων δαπανών, πέραν αυτών που ισχύουν για τις λοιπές αε. Επίσης, ειδικά για τις τραπεζικές και ασφαλιστικές αε, για την ανεύρεση του καθαρού εισοδήματος, από το σύνολο των ακαθάριστων εσόδων αφαιρούνται μόνο οι παραγωγικές δαπάνες των εισοδημάτων εκείνων που φορολογούνται σύμφωνα με τις γενικές διατάξεις της φορολογίας εισοδήματος νομικών προσώπων. Η βασικότερη διαφοροποίηση αφορά στον τρόπο υπολογισμού του φορολογητέου ποσού του καθαρού εισοδήματος. Ενώ, δηλαδή, για τις κοινές αε, για τον προσδιορισμό των φορολογητέων καθαρών κερδών, προβλέπεται η αφαίρεση από τα συνολικά κέρδη, των συνολικών ποσών των αφορολόγητων κερδών καθώς και των κερδών που φορολογούνται με ειδικό τρόπο και με εξάντληση της φορολογικής υποχρέωσης, ειδικά στις τραπεζικές και ασφαλιστικές αε, αντικείμενο του φόρου είναι το συνολικό καθαρό εισόδημα ή κέρδος που προκύπτει στην ημεδαπή ή αλλοδαπή, μετά την αφαίρεση από αυτό του μέρους των κερδών που αναλογεί στα αφορολόγητα έσοδά τους ή στα έσοδά τους που φορολογήθηκαν κατ’ ειδικό τρόπο και με εξάντληση της φορολογικής υποχρέωσης. Διαφορές σημειώνονται και σε ό,τι αφορά την διανομή και κεφαλαιοποίηση αφορολόγητων αποθεματικών. Στις κοινές αε, τα αφορολόγητα αποθεματικά, φορολογούνται κατά το χρόνο της διανομής ή κεφαλαιοποίησης στο όνομα της εταιρίας, μετά την αναγωγή αυτών σε μικτό ποσό με την προσθήκη του αναλογούντος φόρου. Στις τράπεζες, τα αφορολόγητα κέρδη κάθε διαχειριστικής χρήσης, τα οποία μετά την έγκριση του ισολογισμού και τη διάθεση των κερδών της οικείας διαχειριστικής περιόδου από τη γενική συνέλευση των μετόχων, δεν έχουν φορολογηθεί και εμφανίζονται σε λογαριασμό αφορολόγητου αποθεματικού, υπόκεινται σε φορολογία με το συντελεστή που ορίζεται από το άρθρο 109. Τέλος, οι κοινές αε αποδίδουν ως προκαταβολή φόρου εισοδήματος για το εισόδημα της τρέχουσας διαχειριστικής χρήσης το 80% του φόρου που αναλογεί στα συνολικά καθαρά κέρδη που φορολογούνται της διαχειριστικής περιόδου που έληξε και του συμπληρωματικού φόρου 3% για το εισόδημα από οικοδομές, ενώ οι τραπεζικές αε και τα υποκαταστήματα αλλοδαπών τραπεζών που λειτουργούν νόμιμα στην Ελλάδα, αποδίδουν προκαταβολή φόρου 100%. Ενόψει των προαναφερομένων, συμπεραίνουμε ότι το ισχύον σύστημα φορολόγησης των τραπεζών και ασφαλιστικών αε είναι περίπλοκο και οδηγεί ανάλογα με το ποσό των διανεμόμενων κερδών σε φορολόγηση μέχρι και του 95% των αφορολόγητων εσόδων και των φορολογηθέντων κατά ειδικό τρόπο με εξάντληση της φορολογικής υποχρέωσης.
description: The tax provisions for all legal persons are included in the codification of Law 2238/1994 (“Income Tax Code”-ITC) under Articles 98-117. All public limited companies are taxed by the system of single capital duty, according to which their total net income is taxed at a proportional rate. In order to ascertain their net taxable income, the gross income is initially determined and then the production cost for its acquisition is deducted. Their distributed profits are taxed separately at a 10% rate and entailing extinction of tax liability for the beneficiaries. When compared to the other public limited companies, taxation of public banking and insurance companies in particular is differentiated. With regard to deductible expenses in public banking and insurance companies, the law provides for additional deductible expenses, beyond those of other public limited companies. Furthermore, in order to determine net proceeds especially for public banking and insurance companies, only production costs of taxable income are taxed out of the total net income, according to general income tax provisions for legal entities. The most important difference lies in the calculation method of the taxable amount out of the net income. In other words, while for the determination of taxable net profits in common public limited companies there should be a deduction of the total tax-exempt profits and of the specially taxed profits out of the total profits, thus entailing extinction of tax liability, especially for public banking and insurance companies, the tax should be levied on the total net income or profits earned in Greece or abroad, following the deduction from it of the part of the profits that corresponds to their tax-exempt income or to their income that is subject to special taxation and by extinction of tax liability. There are also differences in the distribution from and in the capitalization of tax-exempt reserve funds. In common public limited companies, taxes are levied on tax-exempt reserve funds at the time of distribution or capitalization in the name of the company, after the rendering of a gross amount by addition of the respective tax. In banking institutions tax-exempt profits of each business year, on which no taxes are levied following the approval of the balance sheet and the profit distribution for the relevant business year by the General Meeting of the Shareholders and appear in a tax-exempt account, are taxed at a rate provided for in article 109. Finally, common public limited companies pay as an income tax advance 80% of the income tax on total taxable net profits for the business year that ended and a supplementary 3% tax for their income from buildings, whereas public banking companies and foreign bank subsidiaries operating legally in Greece pay an 100% tax advance. In view of the above, one comes to the conclusion that the current taxation system on public banking and insurance companies is complicated and, depending on the amount of distributed profits, it leads to taxes being levied on up to 95% of tax-exempt profits and of profits subject to special taxation by extinction of tax liability.